stanford-oval/wikipedia huggingface dataset:
ทะเลสาบดัล

| ทะเลสาบดัล |
| --- | --- |
เรือบนทะเลสาบดัลและเกาะจาร์จินาร์
ทะเลสาบดัล
ที่ตั้ง: ศรีนคร, ชัมมูและกัศมีร์, India
พิกัด: 34°07′N 74°52′E﻿ / ﻿34.117°N 74.867°E﻿ / 34.117; 74.867
ชนิดของทะเลสาบ: มอนอมิกทิก
แหล่งน้ำไหลเข้าหลัก: Inflow Channel Telbal Nallah จาก Marsar lake −291.9 ล้านลูกบาศก์เมตร
แหล่งน้ำไหลออก: Regulated, สองทาง (Dal Gate and Nalla Amir) – 275.6 ล้านลูกบาศก์เมตร
พื้นที่รับน้ำ: 316 ตารางกิโลเมตร (122 ตารางไมล์)
ประเทศในลุ่มน้ำ:  ประเทศอินเดีย

ช่วงยาวที่สุด: 7.44 km (4.62 mi)
ช่วงกว้างที่สุด: 3.5 km (2.2 mi)
พื้นที่พื้นน้ำ: 18–22 ตารางกิโลเมตร (6.9–8.5 ตารางไมล์)
ความลึกโดยเฉลี่ย: 1.42 เมตร (4.7 ฟุต)
ความลึกสูงสุด: 6 m (20 ft)
ปริมาณน้ำ: 983 ล้าน ลูกบาศก์เมตร (34.7 พันล้าน ลูกบาศก์ฟุต)
เวลาพักน้ำ: 22.16 วัน
ความยาวชายฝั่ง1: 15.5 km (9.6 mi)
ความสูงของพื้นที่: 1,583 m (5,194 ft)

แข็งตัว: ในฤดูหนาวที่รุนแรง
เกาะ: 2 (โสนาลังก์ และ รูปลังก์))
เมือง: ฮัซรัตบัล, ศรีนคร
1 ความยาวแนวชายฝั่งไม่ได้ถูกวัดอย่างละเอียด
ดัล หรือ ดาล เป็นทะเลสาบในศรีนคร เมืองหลวงฤดูร้อนของชัมมูและกัศมีร์ ประเทศอินเดีย เป็นทะเลสาบสถานที่ท่องเที่ยวและพักผ่อนหย่อนใจสำคัญของชัมมูและกัศมีร์ และได้รับการเรียกขานเป็น "ทะเลสาบดอกไม้", "เพชรยอดมงกุฎของกัศมีร์" หรือ "มณีแห่งศรีนคร" นอกจากนี้ยังมีส่วนสำคัญในเชิงพาณิชย์ในฐานะแหล่งจับปลาและแหล่งชลประทานสำหรับการเกษตร
พื้นที่ขอบรอบทะเลสาบความยาว 15.5 กิโลเมตร (9.6 ไมล์) ประกอบด้วยต้นไม้และสวนจากจักรวรรดิโมกุล, เรือบ้าน ตลอดจนโรงแรมต่าง ๆ จุดชมทะเลสาบที่สวยงามคือจากชาลิมาร์บาฆ และ นิศาตบาฆ ซึ่งสร้างจักรพรรดิชะฮันคีร์แห่งจักรวรรดิโมกุล และเรือบ้านที่เปิดเป็นภัตตาคารประดับด้วยศิขรสีสันสดใส ในฤดูหนาว หากอุณหภูมิลดต่ำลงถึง −11 องศาเซลเซียส (12 องศาฟาเรนไฮต์) จะทำให้ทะเลสาบแข็งเป็นน้ำแข็ง
วิทยาการระบาด

วิทยาการระบาด (อังกฤษ: epidemiology) เป็นการศึกษาปัจจัยที่มีผลต่อสุขภาพและความเจ็บป่วยของประชากร และเป็นพื้นฐานและตรรกะที่ทำให้เกิดแนวคิดความสนใจในสาธารณสุขและเวชศาสตร์ป้องกัน สาขาวิชานี้วิธีที่สำคัญพื้นฐานของงานวิจัยด้านสาธารณสุข และเกี่ยวข้องกับเวชศาสตร์อิงหลักฐาน (evidence-based medicine) ในการหาปัจจัยเสี่ยงของโรคและประเมินวิธีการรักษาที่เหมาะสมที่สุด
งานของนักวิทยาการระบาดที่เกี่ยวข้องกับโรคติดต่อและโรคไม่ติดต่อ มีขอบเขตตั้งแต่การสืบค้นการระบาดของโรค (outbreak investigation) ไปจนถึงการออกแบบการศึกษา การเก็บข้อมูล และการวิเคราะห์ รวมทั้งการพัฒนาแบบจำลองทางสถิติเพื่อทดสอบสมมติฐานและการเตรียมผลการวิจัยเพื่อเสนอผลการวิจัย นักวิทยาการระบาดอาจอาศัยระเบียบวิธีทางวิทยาศาสตร์หลายอย่างเช่นชีววิทยาในการทำความเข้าใจการดำเนินโรค และระเบียบวิธีทางสังคมศาสตร์ เช่นสังคมศาสตร์และปรัชญาเพื่อช่วยในการทำความเข้าใจปัจจัยเสี่ยงใกล้เคียงและไกล
นิรุกติศาสตร์

วิทยาการระบาดมาจากภาษาอังกฤษว่า "Epidemiology" ซึ่งแปลตามตัวแปลว่า การศึกษาเกี่ยวกับสิ่งที่เกิดบนประชากร มาจากรากศัพท์ภาษากรีกว่า epi = บน, ระหว่าง; demos = ประชาชน, เขต; logos = การศึกษา, คำ, การบรรยาย ซึ่งบอกเป็นนัยว่าเป็นการประยุกต์เฉพาะกับประชากรมนุษย์ แต่วิชานี้สามารถใช้ในการศึกษาในประชากรสัตว์ (เรียกว่า วิทยาการระบาดทางสัตวแพทย์ (veterinary epidemiology หรือ epizoology)) และยังประยุกต์ใช้ในการศึกษาประชากรพืช (เรียกว่า วิทยาการระบาดทางพฤกษศาสตร์ (botanical epidemiology))
วิธีปฏิบัติทางวิทยาการระบาด

นักวิทยาการระบาดทำงานเกี่ยวข้องกับการออกแบบการศึกษาทั้งจากการเฝ้าสังเกตไปจนถึงการทดลอง ซึ่งแบ่งออกเป็นการศึกษาวิทยาการระบาดเชิงพรรณนา, วิทยาการระบาดเชิงวิเคราะห์ (จุดประสงค์เพื่อพิจารณาความสัมพันธ์ของปัจจัยที่ศึกษาแล้วหรือจากสมมติฐาน), และวิทยาการระบาดเชิงทดลอง (ซึ่งเทียบเท่ากับการทดลองในเชิงคลินิก หรือการทดลองรักษาหรือปัจจัยแทรกแซงในชุมชน) การศึกษาทางวิทยาการระบาดมีจุดประสงค์เพื่อแสดงความสัมพันธ์ระหว่างการสัมผัสปัจจัยเสี่ยง เช่น การดื่มสุราและสูบบุหรี่, เชื้อโรค, ความเครียด, หรือสารเคมี กับการป่วยหรือการตายโดยปราศจากอคติ การระบุความสัมพันธ์อย่างเป็นเหตุและผลกันระหว่างการสัมผัสปัจจัยเสี่ยงและผลลัพธ์เป็นแง่มุมสำคัญของวิชาวิทยาการระบาด
ในทางวิทยาการระบาดจะมีคำว่า 'epidemiologic triad' ซึ่งใช้อธิบายความเกี่ยวเนื่องกันของ ตัวให้อาศัย (Host), ตัวกระทำ (Agent), และ สิ่งแวดล้อม (Environment) ในการวิเคราะห์การระบาด
การอนุมานเกี่ยวกับสาเหตุ

แม้ว่าวิชาวิทยาการระบาดในบางครั้งจะเป็นเหมือนกลุ่มของเครื่องมือทางสถิติเพื่อช่วยในการหาความสัมพันธ์ของปัจจัยเสี่ยงและผลลัพธ์ทางสุขภาพ แต่การจะทำความเข้าใจให้ลึกลงไปในศาสตร์แขนงนี้คือการค้นหาความสัมพันธ์เกี่ยวกับสาเหตุ (causal relationships)
แทบจะเป็นไปไม่ได้เลยที่จะทำนายอย่างถูกต้องแม่นยำว่าระบบทางกายภาพที่ง่ายที่สุดจะแสดงอย่างไรในอนาคตข้างหน้า เช่นกันกับสาขาวิชาที่ซับซ้อนอย่างวิทยาการระบาด ซึ่งต้องอาศัยชีววิทยา, สังคมศาสตร์, คณิตศาสตร์, สถิติศาสตร์, มานุษยวิทยา, จิตวิทยา และนโยบาย จึงมีคำกล่าวโดยทั่วไปในงานเขียนเชิงวิทยาการระบาดว่า "ความสัมพันธ์กันไม่ได้บอกเป็นนัยถึงความเป็นเหตุผลกัน" สำหรับนักวิทยาการระบาดจะใช้ศัพท์ว่า การอนุมาน (inference) นักวิทยาการระบาดจะรวบรวมข้อมูลและทฤษฎีต่างๆ เกี่ยวกับชีวเวชศาสตร์และจิตสังคมในวิธีทำซ้ำเพื่อสร้างหรือขยายความทฤษฎี, เพื่อทดสอบสมมติฐาน, และเพื่อการศึกษา เพื่อยืนยันว่าความสัมพันธ์ใดที่เป็นเหตุเป็นผล และเป็นเหตุเป็นผลกันอย่างไร นักวิทยาการระบาด รอธแมนและกรีนแลนด์ (Rothman and Greenland) ได้ให้ความสำคัญว่า ความเข้าใจที่ว่า "1 สาเหตุ - 1 ผล" นั้นเป็นความเข้าใจที่ผิด ผลลัพธ์ส่วนใหญ่ไม่ว่าจะเป็นการป่วยหรือการตายนั้นมีสาเหตุมาจากสาเหตุย่อยๆ หลายอย่างประกอบกันเป็นห่วงโซ่หรือโครงข่าย
อ้างอิง และเชิงอรรถ

↑  Nutter, Jr., F.W. (1999). "Understanding the interrelationships between botanical, human, and veterinary epidemiology: the Ys and Rs of it all". Ecosys Health. 5 (3): 131–40. doi:10.1046/j.1526-0992.1999.09922.x.
↑  "Changing Concepts: Background to Epidemiology" (PDF). Duncan & Associates. คลังข้อมูลเก่าเก็บจากแหล่งเดิม (PDF)เมื่อ 2011-07-25. สืบค้นเมื่อ 2008-02-03.
↑  "The Republic, by Plato". The Internet Classic Archive. คลังข้อมูลเก่าเก็บจากแหล่งเดิมเมื่อ 2011-06-29. สืบค้นเมื่อ 2008-02-03.
↑  "A Dissertation on the Origin and Foundation of the Inequality of Mankind". Constitution Society.
↑  Swift, Jonathan. "Gulliver's Travels: Part IV. A Voyage to the Country of the Houyhnhnms". สืบค้นเมื่อ 2008-02-03.
↑  Cesk, Cas Lek (1980). "The father of medicine, Avicenna, in our science and culture: Abu Ali ibn Sina (980-1037)". Becka J. (ภาษาเช็ก). 119 (1): 17–23.
↑  George Sarton, Introduction to the History of Science.
 (cf. Dr. A. Zahoor and Dr. Z. Haq (1997) , Quotations From Famous Historians of Science, Cyberistan.
↑  Tschanz, David W. (August 2003). "Arab Roots of European Medicine". Heart Views. Qatar: The Gulf Heart Association. 4 (2). คลังข้อมูลเก่าเก็บจากแหล่งเดิมเมื่อ 2011-05-03. สืบค้นเมื่อ 2008-05-25.
↑  Goodman, Lenn Evan (2003). Islamic Humanism. Oxford University Press. pp. 155. ISBN 0195135806.
↑  Ibrahim B. Syed, Ph.D. (2002). "Islamic Medicine: 1000 years ahead of its times", Journal of the Islamic Medical Association 2, p. 2-9.
อ้างอิง และเชิงอรรถ > ที่มาของข้อมูล

Clayton, David and Michael Hills (1993) Statistical Models in Epidemiology Oxford University Press. ISBN 0-19-852221-5
Last JM (2001). "A dictionary of epidemiology", 4th edn, Oxford: Oxford University Press.
Morabia, Alfredo. ed. (2004) A History of Epidemiologic Methods and Concepts. Basel, Birkhauser Verlag. Part I.
Smetanin P., Kobak P., Moyer C., Maley O (2005) “The Risk Management of Tobacco Control Research Policy Programs” The World Conference on Tobacco OR Health Conference, July 12-15, 2006 in Washington DC.
Szklo MM & Nieto FJ (2002). "Epidemiology: beyond the basics", Aspen Publishers, Inc.
แหล่งข้อมูลอื่น

The Health Protection Agency
The Collection of Biostatistics Research Archive
Statistical Applications in Genetics and Molecular Biology เก็บถาวร 2006-04-20 ที่ เวย์แบ็กแมชชีน
The International Journal of Biostatistics เก็บถาวร 2006-03-23 ที่ เวย์แบ็กแมชชีน
BMJ เก็บถาวร 2008-05-13 ที่ เวย์แบ็กแมชชีน - Epidemiology for the Uninitiated' (fourth edition) , D. Coggon, PHD, DM, FRCP, FFOM, Geoffrey Rose DM, DSC, FRCP, FFPHM, DJP Barker, PHD, MD, FRCP, FFPHM, FRCOG, British Medical Journal
Epidem.com - Epidemiology (peer reviewed scientific journal that publishes original research on epidemiologic topics)
NIH.gov - 'Epidemiology' (textbook chapter) , Philip S. Brachman, Medical Microbiology (fourth edition) , US National Center for Biotechnology Information
UTMB.edu เก็บถาวร 2009-09-03 ที่ เวย์แบ็กแมชชีน - 'Epidemiology' (plain format chapter) , Philip S. Brachman, Medical Microbiology
Monash Virtual Laboratory เก็บถาวร 2007-11-04 ที่ เวย์แบ็กแมชชีน - Simulations of epidemic spread across a landscape
| ด ค กวิทยาศาสตร์สุขภาพ: เภสัชศาสตร์ |
| --- | --- | --- |
| วิทยาศาสตร์เภสัชกรรม |  เภสัชเคมี  เภสัชภัณฑ์  เภสัชอุตสาหกรรม  เภสัชเวท  เภสัชพฤกษศาสตร์  เภสัชวิเคราะห์  เทคโนโลยีเภสัชกรรม  วิทยาศาสตร์เครื่องสำอาง  |  |
| เภสัชบริบาลศาสตร์ |  เภสัชกรรมคลินิก  เภสัชกรรมโรงพยาบาล  เภสัชกรรมชุมชน  |  |
| เภสัชศาสตร์สังคมและบริหารเภสัชกิจ |  เภสัชศาสตร์สังคม  บริหารเภสัชกิจ  เภสัชสาธารณสุข  เภสัชระบาดวิทยา  เภสัชเศรษฐศาสตร์  นิติเภสัชศาสตร์  |  |
| เภสัชวิทยาและพิษวิทยา |  เภสัชวิทยา  เภสัชจลนศาสตร์  เภสัชพลศาสตร์  พิษวิทยา  |  |
| ศาสตร์ที่เกี่ยวข้อง |  เคมีอินทรีย์  เคมีฟิสิกส์  เคมีวิเคราะห์  ชีวเคมี  จุลชีววิทยา  กายวิภาคศาสตร์  สรีรวิทยา  สาธารณสุขศาสตร์   |  |
 เภสัชกรรม  เภสัชศาสตร์  ประวัติ  คณะเภสัชศาสตร์  เภสัชกร  สถานีย่อยเภสัชกรรม 
แผนที่ดั้งเดิมของ ดร. จอห์น สโนว์ แสดงกลุ่มของผู้ป่วยอหิวาตกโรคในช่วงอหิวาตกโรคระบาดในลอนดอน เมื่อ ค.ศ. 1854
จอร์จ สตีล

| จอร์จ สตีล |
| --- | --- |

เกิด: 16 เมษายน ค.ศ. 1937(1937-04-16) Detroit, Michigan, US
เสียชีวิต: 16 กุมภาพันธ์ ค.ศ. 2017(2017-02-16) (79 ปี) Cocoa Beach, Florida, US
ประวัติมวยปล้ำอาชีพ
ชื่อบนสังเวียน: The Animal Machine George Steele The Student
ส่วนสูง: 6 ft 1 in (1.85 m)
น้ำหนัก: 288 lb (131 kg)
มาจาก: Detroit, Michigan
ฝึกหัดโดย: Bert Rubi
เปิดตัว: 1967
รีไทร์: 1988
วิลเลียม เจมส์ "จิม" ไมเยอส์ (William James "Jim" Myers) (16 เมษายน ค.ศ. 1937 – 16 กุมภาพันธ์ ค.ศ. 2017), เป็นที่รู้จักในชื่อบนสังเวียน จอร์จ "ดิแอนิมัล" สตีล (George "The Animal" Steele), เป็นนักมวยปล้ำอาชีพ, ครูในโรงเรียน, ผู้เขียน และนักแสดงชาวอเมริกัน เขาเริ่มปล้ำมวยปล้ำตั้งแต่ 1967 ถึง 1988, แม้ว่าเขาจะปรากฏตัวปล้ำครั้งคราวในปี 1990 และยุค 2000
ประวัติ

ถ้าพูดถึงหนึ่งในนักมวยปล้ำสายมอนสเตอร์ชื่อดังสักคนนั้น ชื่อของ George "The Animal" Steele ย่อมเป็นหนึ่งในนักมวยปล้ำที่แฟนๆ รุ่นเก่าจะต้องรู้จักด้วยบุคลิกที่ดูน่าขบขันแต่น่าสยดสยอง เพราะมีรูปร่างสูงใหญ่กว่า 6 ฟุต มีขนเต็มตัว แถมที่สำคัญฟันคมกริบที่กัดกันทั้งมุมเทิร์นบัคเคิลขาดเป็นชิ้นๆ จนเป็นเอกลักษณ์ทำให้เขาได้รับสมญานามว่า The Animal ทีเดียว
เขาเป็นนักมวยปล้ำของ WWE ที่ได้รับบทมอนสเตอร์ที่ขึ้นปล้ำหลายแมตช์ในช่วงปี 1980-1999 และผลงานเด่นของเขาคือการไปยืนอยู่ที่มุมของ Ricky Steamboat กับ Randy Savage ใน WrestleMania 3 ก่อนเจ้าตัวจะหันไปเข้าสู่วงการภาพยนตร์ ซึ่งคนจะจำเขาได้ในฐานะ Tim Burton ในหนังเรื่อง Ed Wood ในเวลาต่อมา
ในปี 1995 เขาได้รับการเสนอชื่อเข้าสู่หอเกียรติยศ WWE Hall of Fame และเป็นหนึ่งในตำนานของสมาคมที่มีโอกาสมาสร้างสีสันให้แฟนๆ เสมอเมื่อมีโอกาส
วันที่ 16 กุมภาพันธ์ ค.ศ. 2017 เขาเสียชีวิตลงเนื่องจากไตล้มเหลวในวัย 79 ปี
ผลงาน

Cauliflower Alley Club
Other honoree (2004)
Grande Wrestling Alliance
GWA Heavyweight Championship (1 time)
National Wrestling Alliance
NWA World Tag Team Championship (Detroit version) (1 time) – with Frankie Laine
National Wrestling Federation
NWF North American Heavyweight Championship (1 time)
Professional Wrestling Hall of Fame
Class of 2005
Pro Wrestling Illustrated
PWI ranked him # 267 of the 500 best singles wrestlers during the "PWI Years" in 2003.
Superstars of Wrestling (Newfoundland)
SoW Canadian Heavyweight Championship (1 time)
World Wrestling Federation
WWF Hall of Fame (Class of 1995)
Slammy Award (1 time)
Best Performance by an Animal (1987)
Wrestling Observer Newsletter awards
Most Embarrassing Wrestler (1987, 1988)
Worst Feud of the Year (1987) vs. Danny Davis
Worst Tag Team (1986) with the Junkyard Dog
แหล่งข้อมูลอื่น

Official site
จอร์จ สตีล ที่ WWE.com
จอร์จ สตีล ที่อินเทอร์เน็ตมูวีเดตาเบส
ปาก

| ปาก |
| --- | --- |
Head and neck
A closed human female mouth
รายละเอียด
ตัวระบุ
ภาษาละติน: os, cavitas oralis
MeSH: D009055
TA98: A05.1.00.001
TA2: 119, 2774
FMA: 49184
อภิธานศัพท์กายวิภาคศาสตร์[แก้ไขบนวิกิสนเทศ]
ปาก หรือ ช่องปาก เป็นอวัยวะของสิ่งมีชีวิต โดยทั่วไปใช้กินอาหารและดื่มน้ำ เป็นจุดเริ่มต้นของระบบย่อยอาหารและมีน้ำลายย่อยคาร์โบไฮเดรต
ประโยชน์ของปาก

1.ใช้พูดคุยกับผู้อื่น
2.ใช้บดเคี้ยวอาหารโดยการย่อยเชิงกล และคลุกเคล้าอาหารให้เข้ากับน้ำลายเพื่อให้เหมาะกับการย่อยในอวัยวะถัดไป
3.ใช้ย่อยอาหารเชิงเคมีโดยการหลั่งเอมไซม์อะไมเลส
4.ใช้หายใจแทนจมูกได้ในบางครั้งเช่นตอนเป็นหวัด
ปีแห่งความเศร้าโศก

ปีแห่งความเศร้าโศก (อาหรับ: عام الحزن, อักษรโรมัน: ‘Ām al-Ḥuzn) ในวัฒนธรรมอิสลามนั้น คือปีที่เคาะดีญะฮ์และอบูฏอลิบ ภรรยากับลุงของศาสดามุฮัมมัดเสียชีวิตในปีค.ศ.619
การเสียชีวิตของเคาะดีญะฮ์

เคาะดีญะฮ์ ภรรยาคนแรกของมุฮัมหมัดเสียชีวิตในปีค.ศ. 619 ขณะที่เธอมีอายุ 65 ปี ตอนที่มุฮัมมัดมีอายุเกือบ 50 ปี และเธอเสียชีวิตไม่นานหลังจากยกเลิกคว่ำบาตรกับตระกูลของมุฮัมมัดซึ่งรวมถึงการค้าให้กับครอบครัวของมุฮัมมัด
การเสียชีวิตของอบูฏอลิบ

อบูฏอลิบ ผู้เป็นลุงและหัวหน้าเผ่าบนูฮาชิม เป็นคนที่รับเลี้ยงมุฮัมมัด (ตอนนี้เป็นเด็กกำพร้า) ตั้งแต่อับดุลมุฏฏอลิบ ปู่ของมุฮัมมัดเสียชีวิต ในฐานะเป็นหัวหน้าเผ่า เขาจึงปกป้องมุฮัมมัด แม้กระทั่งเขาชวนให้ชาวกุเรชให้เข้ารับอิสลาม พวกเขาจะไม่กล้าโจมตีเพราะเขาได้รับความคุ้มครองอยู่
อบูฏอลิบรู้สึกป่วยหลังจากเคาะดีญะฮ์เสียชีวิต ก่อนที่อบูฏอลิบจะเสียชีวิต มุฮัมมัดขอให้เขาพูดชาฮาดะฮ์ อัล-อับบาสที่นั่งอยู่ใกล้เห็นเขาขยับริมฝีปาก และบอกว่าเขาได้บอกชาฮาดะฮ์แล้ว แต่มุฮัมมัดกล่าวว่าเขาไม่ได้ยิน
หลังจากอบูฏอลิบเสียชีวิตแล้ว มุฮัมมัดจึงของให้อัลลอฮ์อภัยให้กับลุงของเขาด้วย แต่ตามรายงานในประวัติศาสตร์อิสลาม มุฮัมมัดได้รับโองการว่าผู้ศรัทธาไม่สมควรขอพระเจ้าให้อภัยกับผู้ปฏิเสธศรัทธา ถึงแม้ว่าพวกเขาจะเป็นคนในครอบครัวก็ตาม
สูญเสียการปกป้อง

การเสียชีวิตของอบูฏอลิบนั่นเป็นจุดที่มุฮัมหมัดไม่ได้รับการปกป้องอีกแล้ว เพราะอบูละฮับไม่อยากปกป้องมุฮัมหมัด และไม่มีใครในเผ่าคอยปกป้องมุฮัมหมัดอีกแล้ว ภายในเวลานี้ สถานการของเขาจึงอยู่ในความเสี่ยง เพราะเขาจะถูกฆ่าโดยไม่มีใครปกป้องได้ทุกเมื่อ
ตอนนี้ชาวมักกะฮ์เริ่มทำร้ายมุฮัมหมัดหนักขึ้นและป่าเถื่อนมากขึ้น เนื่องจากมีหลักฐานว่ามีคนเดินผ่านหน้าบ้านพร้อมกับโยนขยะมูลฝอยลงในหม้อต้มอาหารของเขา ส่วนอีกคนโยนมดลูกของแกะผสมกับเลือดและอุจจาระขณะที่มุฮัมหมัดละหมาดอยู่กลางแจ้ง บางคนนำกำมือที่มีดินตีที่หน้าของมุฮัมหมัดขณะที่มาจากกะอ์บะฮ์ เมื่อหนึ่งในลูกสาวได้ทำความสะอาดดินที่บ้าน เขาได้บอกกับเธอว่า "พระเจ้าจะปกป้องพ่อเอง" และบอกกับชาวกุเรขว่าพวกเขาทำร้ายมุฮัมหมัดมากขึ้น นับตั้งแต่อบูฏอลิบเสียชีวิต
ไปที่เมืองฏออิฟ

เนื่องจากสถานการในมักกะฮ์เริ่มแย่ลง มุฮัมหมัดจึงตัดสินใจไปที่ฏออิฟ เมืองที่ห่างจากมักกะฮ์ไป 100  กิโลเมตรทางตะวันออกเฉียงใต้ พร้อมกับไปพบกับผู้นำทั้งสามของบนูตากีฟ แล้วเชิญชวนให้เข้ารับอิสลาม แต่พวกเขาปฏิเสธพร้อมกับส่งทาสและบริวารขับไล่ศาสดาออกไป จนมุฮัมหมัดต้องไปหลบภัยที่สวนผลไม้ อุตบะฮ์ และชัยบะฮ์พี่น้องเจ้าของสวนผลไม้เห็นแขกเข้ามา จึงส่งอัดดาสทาสจากนิเนเวห์นำองุ่นไปให้เขา
ค้นหาผู้ปกป้องคนใหม่

หลังจากถูกปฏิเสธจากชาวฏออิฟแล้ว มุฮัมมัดคิดอยากจะกลับไปที่มักกะฮ์ แต่กลับไม่ได้ถ้าไม่มีเผ่าไหนคุ้มครอง ดังนั้นมุฮัมมัดจึงส่งจดหมายขอความคุ้มครอง แต่อัคคาส อิบน์ ชารีค ผู้นำของเผ่าบนูซุฮราฮ์และซุฮัยล์ อิบน์ อัมร์ ผู้นำของเผ่าบนูอามีร ปฏิเสธคำขอ โดยมีเหตุผลว่าไม่ใช่เรื่องของอิสลาม แต่เป็นเรื่องของเผ่ามากกว่า อัคคาสบอกว่าเขายังไม่ได้เข้าร่วมกันสมาชิกของเผ่ากุเรชแล้วไม่สามารถปกป้องเขาในชื่อของเผ่าได้ ส่วนซุฮัยล์บอกว่าเผ่าของเขาไม่ได้มีบรรพบุรุษมาจากเผ่ากุเรช จึงไม่สามารถปกป้องมุฮัมมัดได้
ต่อมา เขาได้ส่งจดหมายให้กับมุตอิม อิบน์ อะดี หัวหน้าเผ่าบนูเนาฟัล เขาเป็นหนึ่งในห้าชาวมักกะฮ์ที่เสนอให้หยุดการคว่ำบาตรของชาวมักกะฮ์ที่มีต่อเผ่าบนีฮาชิม มุตอิมยอมรับข้อเสนอนี้ และมาพบท่านในวันต่อมาพร้อมกับลูกชายและหลานชาย แล้วนำท่านเข้าไปในมักกะฮ์ แล้วมุคอิมกล่าวว่าเขาต้องการยืนยันการปกป้อง อบูญะฮัลจึงบอกกับมุตอิมและครอบครัวของเขาว่า "ใครก็ตามที่เขาปกป้อง สำหรับเขาแล้วจึงได้รับการป้องกัน"
แคร์รอต

| แคร์รอต |
| --- | --- |


การจำแนกชั้นทางวิทยาศาสตร์ 
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: แอสเทอริด Asterids
อันดับ:: อันดับผักชี Apiales
วงศ์:: วงศ์ผักชี Apiaceae
สกุล:: Daucus Daucus (Hoffm.) Schübl. & G. Martens
สปีชีส์:: Daucus carota
ชื่อทวินาม
Daucus carota (Hoffm.) Schübl. & G. Martens

ชื่อพ้อง
 Carota sativa (Hoffm.) Rupr.  Daucus sativus (Hoffm.)
แคร์รอต (อังกฤษ: carrot; ชื่อวิทยาศาสตร์: Daucus carota subsp. sativus) เป็นผักจำพวกรากที่โดยทั่วไปมีสีส้ม แต่ก็ปรากฏพันธุ์ปลูกสีม่วง ดำ แดง ขาว และเหลืองด้วย ทั้งหมดนี้ได้รับการปรับปรุงพันธุ์มาจากแคร์รอตป่า (Daucus carota) ซึ่งมีถิ่นกำเนิดอยู่ในยุโรปและเอเชียตะวันตกเฉียงใต้
การผลิต

| ประเทศ | ผลการผลิต (ล้านอันต่อตัน) |
| --- | --- |
 จีน: 17.9
 อุซเบกิสถาน: 2.2
 สหรัฐ: 1.5
 รัสเซีย: 1.4
 ยูเครน: 0.8
ทั่วโลก: 40
ข้อมูล: FAOSTATของสหประชาชาติ
ใน ค.ศ. 2018 ผลผลิตของแคร์รอต (รวมกับหัวผักกาด) ทั่วโลกอยู่ที่ 40 ล้านตัน โดยจีนผลิตร้อยละ 45 ของทั้งโลก (ตาราง) ส่วนประเทศที่เป็นฐานผลิตชั้นนำคือสหรัฐ, อุซเบกิสถาน และรัสเซีย
การเก็บ

แคร์รอตสามารถเก็บในดู้เย็นได้ไม่กี่เดือน หรือในที่หนาวชื้นทั้งฤดูหนาว สำหรับการเก็บในระยะยาว แคร์รอตที่ยังไม่ล้างสามารถใส่ในถังในชั้นทราย ทรายกับเปลือกไม้ครึ่งต่อครึ่ง หรือในดิน ช่วงอุณหภูมิที่ดีที่สุดคือ 0 ถึง 4 องศาเซลเซียส (32 ถึง 40 องศาฟาเรนไฮต์)
แหล่งข้อมูลอื่น

แคร์รอต
วิกิคำคม มีคำคมที่กล่าวโดย หรือเกี่ยวกับ แคร์รอต
วิกิมีเดียคอมมอนส์มีสื่อเกี่ยวกับ Daucus carota
วิกิมีเดียคอมมอนส์มีสื่อเกี่ยวกับ แคร์รอต
| --- | --- |
การแยกแยะหน่วยอนุกรมวิธาน:  Wikidata: Q11678009  Wikispecies: Daucus carota subsp. sativus  APDB: 223393  EPPO: DAUCS  GBIF: 7350944  GRIN: 446682  iNaturalist: 123454  IPNI: 77249925-1  ITIS: 524846  NBN: NBNSYS0000014851  NCBI: 79200  NZOR: 7fd5f95e-2804-4218-a567-8e6e883f6465  PfaF: carota sativus Daucus carota sativus  Plant List: kew-2757967  POWO: urn:lsid:ipni.org:names:77249925-1  Tropicos: 100373653 
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ 2  ญี่ปุ่น  เช็กเกีย
ไฟฟ์ไนตส์แอตเฟรดดี้ส์

| Five Nights at Freddy's |
| --- | --- |

ประเภท: Horror fiction
ผู้พัฒนา:   ScottGames  Steel Wool Studios  Illumix  Mega Cat Studios 
ผู้จัดจำหน่าย:   ScottGames  Clickteam  Illumix 
ผู้จัดสร้าง: Scott Cawthon
แต่งเพลง:   Leon Riskin  Allen Simpson 
ระบบปฏิบัติการ:   Microsoft Windows  PlayStation 4  PlayStation 5  Xbox One  Xbox Series X/S  Nintendo Switch  iOS  Android  Oculus Quest  Oculus Quest 2  Google Stadia 
วางจำหน่ายครั้งแรก: Five Nights at Freddy's 8 สิงหาคม 2014; 10 ปีก่อน (2014-08-08)
จำหน่ายครั้งล่าสุด: Five Nights at Freddy's: Help Wanted 2 ธันวาคม 14, 2023; 11 เดือนก่อน (2023-12-14)
ไฟฟ์ไนตส์แอตเฟรดดี้ส์ (อังกฤษ: Five Nights at Freddy's) หรือมักเรียกย่อว่า FNaF เป็นซีรีส์วิดีโอเกมและแฟรนไชส์สื่อ ที่สร้างโดย Scott Cawthon วิดีโอเกมเกมแรกเปิดตัวเมื่อวันที่ 8 สิงหาคม 2014 และซีรีส์ดังกล่าวก็ได้รับความนิยมทั่วโลกตั้งแต่นั้นมา
ซีรีส์หลักประกอบด้วยวิดีโอเกมเก้าเกมที่เกิดขึ้นในสถานที่ที่เกี่ยวข้องกับแฟรนไชส์ร้านอาหารพิซซ่าของครอบครัวสมมติชื่อ "ร้านพิซซ่าเฟรดดี้ ฟาซแบร์" ตั้งชื่อตามมาสคอตของมัน นั่นคือหุ่นแอนิเมโทรนิกหมีเฟรดดี้ ฟาซแบร์ ในเกมส่วนใหญ่ ผู้เล่นจะสวมบทบาทเป็นพนักงานตอนกลางคืน ซึ่งต้องใช้เครื่องมือต่างๆ เช่น กล้องรักษาความปลอดภัย แสงไฟ ประตู และช่องระบายอากาศ เพื่อป้องกันตัวเองจากตัวละครแอนิเมโทรนิกที่อาศัยอยู่ในสถานที่และเคลื่อนย้ายและเป็นศัตรูกับผู้เล่นในตอนกลางคืน เนื้อเรื่องของซีรีส์นี้จะค่อยๆ เปิดเผยผ่านการบันทึกเสียง มินิเกม และไข่อีสเตอร์ ที่ปรากฏตลอดทั้งเกมต่างๆ
แฟรนไชส์ยังรวมถึงเกมภาคแยกและสื่ออื่นๆ เช่น ภาพยนตร์ที่ดัดแปลง นวนิยายไตรภาค และซีรีส์กวีนิพนธ์ที่ประกอบด้วยจักรวาลสมมติที่ครอบคลุมทุกอย่าง แฟรนไชส์นี้รักษาฐานแฟนคลับที่กระตือรือร้น ซึ่งเป็นที่รู้จักจากการผลิตผลงานแฟนอาร์ตและเกมสำหรับแฟน ๆ และมีสินค้าสำหรับเกมวางจำหน่ายในระดับสากล
ความเป็นมา

แนวคิดสำหรับไฟฟ์ไนตส์แอตเฟรดดี้ส์เกิดจากการตอบรับเชิงลบของเกมก่อนหน้าของ Scott Cawthon นั่นคือเกม Chipper & Sons Lumber Co. ซึ่งเหมาะสำหรับครอบครัวกล่าวว่าตัวละครหลัก (บีเวอร์หนุ่ม) ดูเหมือน "สัตว์แอนิเมโทรนิกที่น่ากลัว" และผู้วิจารณ์ James Sterling เรียกเกมนี้ว่า "น่ากลัวโดยไม่ได้ตั้งใจ" ในตอนแรก Cawthon รู้สึกท้อแท้ต่อการวิพากษ์วิจารณ์ (ซึ่งก่อนหน้านี้เคยพัฒนาเกมคริสเตียนเป็นหลัก) ในที่สุดก็ใช้ความคิดเห็นนั้นเพื่อสร้างบางสิ่งที่จงใจน่ากลัวยิ่งขึ้น
ไฟฟ์ไนตส์แอตเฟรดดี้ส์ได้รักบการวางจำหน่ายผ่านทาง Desura เมื่อวันที่ 8 สิงหาคม 2014 ในวันที่ 20 สิงหาคม หลังจากที่ได้รับการอนุมัติจากแพลตฟอร์มการระดมทุน Greenlight แล้ว ไฟฟ์ไนตส์แอตเฟรดดี้ส์ก็ได้เปิดตัวบนสตีมเช่นกัน  เมื่อเกมนี้ถูกหยิบขึ้นมาโดยผู้ใช้ YouTube ที่มีชื่อเสียง เกมดังกล่าวก็กลายเป็นที่ฮือฮาทางอินเทอร์เน็ต
ภาคต่อเปิดตัวในวันที่ 10 พฤศจิกายน 2014, 2 มีนาคม 2015, 23 กรกฎาคม 2015, 7 ตุลาคม 2016, 4 ธันวาคม 2017, 27 มิถุนายน 2018, 28 พฤษภาคม 2019, 25 พฤศจิกายน 2019 และ 16 ธันวาคม 2021 ตามลำดับ การแยกตัวจากซีรีส์ FNaF World ได้รับการประกาศในโพสต์ Steam โดย Cawthon ในเดือนกันยายน 2015 และเผยแพร่ในเดือนมกราคม 2016 เนื้อหาที่ดาวน์โหลดฟรีสำหรับ Security Breach ในชื่อ FNaF: Security Breach Ruin ได้รับการเผยแพร่ในเวลาต่อมาในวันที่ 25 กรกฎาคม 2023 Cawthon เผยแพร่ทีเซอร์สำหรับเกมของเขาบนเว็บไซต์ของเขา และ ตัวอย่างบนช่อง YouTube ของเขา
Cawthon ใช้ Clickteam Fusion 2.5 เพื่อสร้างเกมไฟฟ์ไนตส์แอตเฟรดดี้ส์และ Autodesk 3ds Max เพื่อสร้างโมเดลและเรนเดอร์กราฟิก 3 มิติของเกม  Cawthon ใช้นักพากย์มืออาชีพและเพลงประกอบต้นฉบับเพื่อปรับปรุง ซิสเตอร์โลเคชั่น, พิซซ่าเรียซิมูเลเตอร์, อัลทิเมตคัสตอมไนต์, เฮลป์วอนต์เท็ด และ สเปเชียลดิริเวอรี่  ในเดือนพฤษภาคม 2016 เขาประกาศว่าเกมทั้งหมดจะถูกสร้างใหม่โดยบริษัทบุคคลที่สามเพื่อวางจำหน่ายบนคอนโซล
Cawthon โพสต์บนเว็บไซต์ของเขาในปี 2015 ว่าเขาวางแผนที่จะตีพิมพ์นวนิยายเรื่องแรกของเขา (The Silver Eyes) ในอนาคตอันใกล้นี้ โดยเนื้อเรื่องจะแยกจากนิยายในเกม  Cawthon ยังประกาศด้วยว่าจะร่วมเขียนโดยผู้เขียน Kira Breed-Wrisley เมื่อวันที่ 20 มิถุนายน 2016 สกอแลสติก คอร์ปอเรชั่นได้ประกาศว่าจะร่วมมือกับ Cawthon ในการหนังสือหลายเล่ม  The Silver Eyes เปิดตัวเมื่อวันที่ 17 ธันวาคม 2558 บนแอมะซอนคินเดิล และฉบับปกอ่อนได้รับการตีพิมพ์เมื่อวันที่ 27 กันยายน 2559 ซึ่งเร็วกว่าวันที่ตีพิมพ์ในเดือนตุลาคมที่วางแผนไว้เล็กน้อย  นวนิยายเรื่องที่สอง The Twisted Ones เผยแพร่เมื่อวันที่ 27 มิถุนายน 2017  ตามด้วย The Fourth Closet เมื่อวันที่ 26 มิถุนายน 2018
ปฏิบัติการเยลโลเบิร์ด

ปฏิบัติการเยลโลเบิร์ด (อังกฤษ: Operation Yellowbird; จีน: 黄雀行动) เป็นปฏิบัติการในฮ่องกงเพื่อช่วยเหลือชาวจีนที่เข้าร่วมการประท้วงที่จัตุรัสเทียนอันเหมิน พ.ศ. 2532 เพื่อช่วยเหลือจากการถูกรัฐบาลจีนจับกุม โดยมีการอำนวยความสะดวกให้เดินทางออกนอกประเทศทางทะเลผ่านฮ่องกง หน่วยงานข่าวกรองตะวันตก เช่น ราชการข่าวกรองลับของบริเตน และสำนักข่าวกรองกลางของสหรัฐ ก็มีส่วนเกี่ยวข้องในปฏิบัติการนี้ด้วย บุคคลอื่นที่เข้าร่วมด้วยมีทั้งนักการเมือง ผู้มีชื่อเสียง นักธุรกิจ และสมาชิกสมาคมลับชาวจีนจากฮ่องกง ซึ่งดำเนินมาเกือบตลอดระยะเวลาของปฏิบัติการนี้
ปฏิบัติการเริ่มต้นในปลายเดือนมิถุนายน 2532 ให้หลังการออกคำสั่งของกรมความมั่นคงสาธารณะเทศบาลกรุงปักกิ่งในวันที่ 13 มิถุนายน 2532 ให้จับกุมผู้นำสหพันธ์ปกครองตนเองนักศึกษาปักกิ่งที่อยู่ระหว่างหลบหนี ปฏิบัติการนี้ดำเนินไปจนถึงปี 2540 เยลโลเบิร์ดช่วยเหลือผู้เห็นต่างจากรัฐบาลได้กว่า 400 คน ซึ่งได้มุ่งหน้าไปยังประเทศตะวันตก มีนักกิจกรรมในฮ่องกงสามคนถูกทางการจีนจับกุม แต่ภายหลังถูกปล่อยตัวเพราะรัฐบาลฮ่องกงเข้าสอด